De orixe italianao, a **casa de Bonaparte**, **dinastía Bonaparte**, **familia Bonaparte** ou **casa Imperial de Francia** (orixinalmente *Buonaparte*) son todos os descendentes de Carlo Buonaparte e María Letizia Ramolino, pais do emperador francés Napoleón Bonaparte, que foi elixido primeiro cónsul de Francia o 10 de novembro de 1799 coa axuda de seu irmán Luciano Bonaparte, presidente do Consello dos Cincocentos en Saint-Cloud. Napoleón I coroouse a si mesmo emperador dos franceses en 1804, e gobernou o imperio até 1815.

A familia Bonaparte tamén tivo reis en España, Holanda, Nápoles, Westfalia e un segundo emperador dos franceses, Napoleón III. As persoas que apoiaban o reinado dos Bonaparte foron chamados *bonapartistas.*

Historia
--------

Armas dos Buonaparte.
Armas imperiais dos Bonaparte.
A familia, formalmente coñecida como *Buonaparte* (equivalente a "bo partido"), formaba parte da pequena nobreza italiana, proveniente da Toscana e de orixe lombarda, e situada na Lunixgiana (territorio histórico de Italia situado entre o norte da Toscana e a Liguria ao longo do río Magra, nas actuais provincias de La Spezia e Massa-Carrara).

De aí a familia trasladouse a Florencia onde se dividiu en dúas: a orixinal, *Buonaparte-Sarzana*, quedou asentada en Florencia, e a rama de Francesco Buonaparte trasladouse a Córsega no século XVI, cando a illa era posesión da República de Xénova.

O escudo de armas orixinal dos Buonaparte é en campo de goles, unha dupla barra de ouro acompañada no alto e no baixo dunha estrela de cinco puntas do mesmo metal. Dito escudo presentábase adornado de casco e lambrequín de goles e ouro. En 1804, Napoleón cambiou o escudo de armas dos Buonaparte polo *escudo de armas imperial Bonaparte*. O cambio aplicouse a todos os Bonaparte, a excepción de Luciano Bonaparte.

Seguindo a súa conquista en Europa occidental, Napoleón Bonaparte coroou o seu irmán máis vello Xosé Bonaparte (1768–1844) primeiramente rei de Nápoles (1806–1808) e despois rei de España (1808–1813); tamén nomeou o seu terceiro irmán Luís (1784–1860) rei de Westfalia (1807–1813), unha pequena rexión do norte de Alemaña (hoxe parte do *Land* Renania do Norte-Westfalia).

O fillo de Napoleón, Napoleón Francisco Xosé Carlos Bonaparte (1811–1832), foi feito rei de Roma (1811–1814), e proclamado emperador como Napoleón II o 22 de xuño de 1815, tras a abdicación de seu pai como consecuencia da derrota na batalla de Waterloo, deixando de selo o día 7 de xullo do mesmo ano, coa entrada dos aliados e os partidarios de Lois XVIII en París.

Carlos Luís Napoleón Bonaparte (1808–1873), fillo de Luís Bonaparte, foi presidente da Segunda República Francesa de 1848 a 1852, e emperador de 1852 a 1870 co nome de Napoleón III; seu fillo, Eugène Bonaparte (1856–1879) tamén chamado o *príncipe imperial*, morreu combatendo os zulús en Natal, Suráfrica. Coa súa morte, a casa de Bonaparte perdeu a maior parte da súa influencia política.

A pesar da súa orixe humilde, é considerada hoxe en día como unha das dinastías máis influentes e poderosas da historia moderna, chegando a gobernar nas tres cuartas partes da Europa centro-occidental e a exercer unha inmensa influencia sobre o desenvolvemento da historia militar e política contemporánea.

Lista de soberanos da familia
-----------------------------

### Emperadores dos franceses

#### Napoleón I

*Artigo principal**:* Napoleón Bonaparte.
#### Napoleón II

*Artigo principal**:* Napoleón II de Francia.
#### Napoleón III

*Artigo principal**:* Napoleón III de Francia.
### Reis de Holanda

#### Lois I

*Artigo principal**:* Luís Bonaparte.
#### Luís II

### Rei de Nápoles e de España

#### Xosé I

*Artigo principal**:* Xosé I Bonaparte.
### Rei de Westfalia

#### Xerónimo I

*Artigo principal**:* Xerónimo Bonaparte.
### Princesa de Lucca e Piombino

Elisa Bonaparte (1805-1814), en Lucca, e (1805-1808) en Piombino

### Duquesa de Massa e Princesa de Carrara

Elisa Bonaparte (1806-1814)

### Gran Duquesa de Toscana

#### Elisa I

Elisa Bonaparte (1809-1814)

### Duquesa de Guastalla

Paulina Bonaparte (1806)

### Véxase tamén

#### Joachim Murat

*Artigo principal**:* Joachim Murat.

Os Bonaparte no século XXI
--------------------------

Agora que os Bonaparte non cinguen coroa, Francia é unha república semipresidencialista con territorios en América, África, Oceanía e a propia Europa como a súa parte metropolitanaa. A casa de Bonaparte constitúe unha familia nobre cuxo bo número de membros se están a dedicar á política democrática.

Á vez, a casa de Bonaparte participa en campañas de filantropía e beneficencia. Por outro lado, os bonapartistas seguen aspirando ao restablecemento da coroa napoleónica. O herdeiro actual de Napoleón Bonaparte é Xoán Cristovo Bonaparte, dedicado ao mundo das finanzas.

Xenealoxía
----------

```
**Carlo Buonaparte**
│
├──> **Xosé Bonaparte** (1768-1844)
│    └──> **Xulia Xosefina Bonaparte** (1796-1796)
│    └──> **Zénaïde Laetitia Julie Bonaparte** (1801-1854)
│    └──> **Charlote Napoléone Bonaparte** (1802-1839)
├──> **Napoleón Bonaparte**
│    └──>**Napoleón II**
├──> **Luciano Bonaparte**
│    └──>2 fillas coa súa primeira esposa, Katherina Boyer
│    └──>10 fillos coa súa segunda esposa, Alexandrine von Bleschamps, entre eles:
│    └──>Pierre Napoleon Bonaparte
│    └──>Louis Lucien Bonaparte
│    └──>Charles Lucien Bonaparte
├──> **Elisa Bonaparte** (1777-1820)
│    └──>5 fillos
├──> **Luís Bonaparte**, Rei de Holanda.
│    └──> **Napoleón Carlos Bonaparte** (1802-1807)
│    └──> **Napoleón Luís Bonaparte** (1804-1831)
│    └──> **Napoleón III** (1832-1870)
│    │    └──> **Napoleón IV** (1870-1879)
│    └──> Eugène Bonaparte (1856-1879)
├──> **Paulina Bonaparte** (1780-1825)
├──> **Carolina Bonaparte** (1782-1839)
└──> **Xerónimo Bonaparte** (1784-1860)
    ├──> 1 fillo con Elizabeth Patterson Bonaparte.
    │               └──> Xerónimo Napoleón Bonaparte
    │                    ├──> **Carlos Xosé Bonaparte** (1851-1921)
    │                    └──> **Xerónimo Napoleón Bonaparte II** (1830-1893)
    │                         ├──> **Louise-Eugénie Bonaparte** (1873-1923)
    │                         └──> **Xerónimo Napoleón Carlos Bonaparte** (1878-1945)
    └──> 3 fillos coa súa segunda esposa, Catarina de Württemberg, incluíndo a:
                                        └──>**Napoleón Xosé Carlos Paulo Bonaparte**
                                           └──> **Napoleón Vítor Bonaparte** (Napoleón V Vitor)(1862-1926)
                                               └──> **Luís Napoleón Bonaparte (Napoleón VI Luís)**(1914-1997)
                                                   └──> **Carlos Napoleón Bonaparte**  (*1950)
                                                        └──> **Xoán Cristovo Bonaparte** (Napoleón VII Xoán)(*1986)
                                                          └──> **André Napoleón Bonaparte** (Napoleón VIII André)(*1997)
```

Galería de imaxes
-----------------

### Retratos

* Napoleón II no colo da súa nai María Luísa de HabsburgoNapoleón II no colo da súa nai María Luísa de Habsburgo
* Xosé Bonaparte, rei de España (1808-1813)Xosé Bonaparte, rei de España (1808-1813)
* Luís I de Holanda (1778–1846)Luís I de Holanda (1778–1846)
* Carolina Bonaparte, raíña consorte de Nápoles (1808–1815)Carolina Bonaparte, raíña consorte de Nápoles (1808–1815)

* Xerónimo Bonaparte, rei de WestfaliaXerónimo Bonaparte, rei de Westfalia
* Elisa Bonaparte, raíña de Etruria e gran duquesa de ToscanaElisa Bonaparte, raíña de Etruria e gran duquesa de Toscana
* Paulina Bonaparte, duquesa de GuastallaPaulina Bonaparte, duquesa de Guastalla
* Napoleón III, emperador dos francesesNapoleón III, emperador dos franceses

### Armas

* Armas da familia Buonaparte de San MiniatoArmas da familia Buonaparte de San Miniato
* Armas da familia Buonaparte de San MiniatoArmas da familia Buonaparte de San Miniato
* Armas da familia Buonaparte de San MiniatoArmas da familia Buonaparte de San Miniato
* Armas da familia Buonaparte de Florencia (Santa Maria Novella)Armas da familia Buonaparte de Florencia (Santa Maria Novella)
* Armas da familia Buonaparte de Florencia (Santo Spirito)Armas da familia Buonaparte de Florencia (Santo Spirito)

* Armas da familia Buonaparte antes de NapoleónArmas da familia Buonaparte antes de Napoleón
* Armas de Luciano BonaparteArmas de Luciano Bonaparte
* Armas do Reino de Italia (1805-1814)Armas do Reino de Italia (1805-1814)
* Armas do Reino de Elba (1814-1815)Armas do Reino de Elba (1814-1815)
* Armas imperiais de Napoleón III de FranciaArmas imperiais de Napoleón III de Francia

Notas
-----

1. ↑  Félix Wouters (1849):  *Histoire de la République et de l'Empire (1789.1815)* Bruxelles: Ve Wouters.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Casa de Bonaparte Modificar a ligazón no Wikidata*** |

### Bibliografía

* Marie-Nicolas Bouillet et Alexis Chassang (dir.) (1878): "Bonaparte (les)", en *Dictionnaire universel d'histoire et de géographie*. (Wikisource en francés).
* Félix Wouters (1849): *Histoire de la famille Bonaparte depuis mil huit cent quinze jusqu'a ce jour*. París: Librairie Ethnographique.
* Joseph-Marie Quérard (1845): *Les Bonaparte et leurs œuvres littéraires. Essai historique et bibliographique contenant la généalogie de la famille Bonaparte* París: Ed. Daguin.
* Jean-Charles Volkmann (2001): *La généalogie des Bonaparte*. París: Ed. Jean-Paul Gisserot. ISBN 978-2-87747-586-0.
* Federico Galantini (2004): *Napoléon et Sarzane, Les origines italiennes des Bonaparte*. París: Éd. Michel de Maule. ISBN 978-2-8762-3149-8.
* François Demartini e Antoine Marie Graziani (2001): *Les Bonaparte en Corse*. Ajaccio, Corse, France: Éd. Alain Piazzola. ISBN 978-2-9071-6159-6.

### Outros artigos

* Historia de Francia
* Historia de Italia
* Historia de España
* Napoleón I de Francia

### Ligazóns externas

* Genealogy of the Bonaparte Family Arquivado 15 de marzo de 2016 en Wayback Machine. *(en inglés)*. Consultada o 11 de outubro de 2016.
* Web oficial da *Société Napoléonienne Internationale* / *International Napoleonic Society* *(en francés)*, *(en inglés)*. Consultada o 11 de outubro de 2016.
* Museo Napoleónico de RomaArquivado 10 de novembro de 2016 en Wayback Machine. *(en castelán)*. Consultada o 11 de outubro de 2016.
* "La captivité, la maladie, la mort, et les médecins autour de Napoléon" en L'AUTRE SAINTE-HÉLÈNE *(en francés)*. Consultada o 11 de outubro de 2016.
* Marco Jorio: "Bonaparte en *Dictionnaire historique de la Suisse* en liña. Consultada o 11 de outubro de 2016.
* "La voz Napoleónica del Mundo Hispánico. Presencia, Legado & Tradición"Arquivado 23 de outubro de 2016 en Wayback Machine. na web do Instituto Napoleónico México-Francia *(en castelán)*. Consultada o 11 de outubro de 2016.

|  |  |
| --- | --- |
| Control de autoridades | 
* Wd: Q112581
* WorldCat
* VIAF: 26151776814918012323
* BRE: 1877574
* CERL: cnp00544630
* EBID: ID
* FAST: 216795
* GEC: 0011066
* GND: 11851315X
* HDS: 043895
* LCCN: sh85015488
* NKC: jx20060403013
* Treccani: bonaparte

 |